1992માં મહિલા પોલીસ સ્ટેશન હોવુ જોઈએ તેવો પ્રથમ વિચાર તત્કાલીન મુખ્યમંત્રી ચીમનભાઈ પટેલને આવ્યો હતો, મહિલાઓ ઉપર અત્યાચાર છતાં મહિલાઓ ફરિયાદ કેમ નોંધાવતી નથી તેવો પ્રશ્ન ઉભો થયો ત્યારે મહિલાઓ દ્વારા એવુ કારણ આપવામાં આવ્યુ હતું, અમારી વ્યથા પુરૂષ પોલીસ અધિકારી કેવી રીતે સમજી શકે આ ઉપરાંત બળાત્કાર જેવા કેસમાં પોતાની વાત કહેતા પણ સંકોચ થવો સ્વભાવીક હતો, આ વાત ચીમનભાઈ પટેલને સ્પર્શી ગઈ અને તેમણે મહિલાઓ નિસંકોચ રીતે પોતાની ફરિયાદ આપી શકે તે માટે ગુજરાતના પ્રથમ મહિલા પોલીસ સ્ટેશનની શરૂઆત કરી , જે પોલીસ સ્ટેશન કારંજ મહિલા પોલીસ સ્ટેશન તરીકે ઓળખાતુ હતું, જો કે મહિલા હશે તો મહિલાને ન્યાય મળશે તે ભ્રમ બહુ જલદી તુટી ગયો, કારંજ મહિલા પોલીસ સ્ટેશનના મહિલા પોલીસ અધિકારી કદમ લાંચ લેતા પકડાઈ ગયા હતા.